CELEX: 
Language: lv
Date: 2021-05-31 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Regulu (ES) 2018/956 groza attiecībā uz datiem, kas dalībvalstīm jāmonitorē un jāziņo par jauniem lielas noslodzes transportlīdzekļiem

PASKAIDROJUMA RAKSTS
            
            
               DELEĢĒTĀ AKTA KONTEKSTS
            
            
               Ar šo deleģēto aktu groza Regulas (ES) 2018/956 I pielikumu tā, lai dalībvalstis katru gadu ziņotu Komisijai informāciju, kas ierakstīta no jauna reģistrēta lielas noslodzes transportlīdzekļa atbilstības sertifikāta 51. ailē. Šī informācija ir vajadzīga, lai identificētu lielas noslodzes transportlīdzekļus, kas ir reģistrēti kā “speciālie transportlīdzekļi”, kā definēts Regulas (ES) 2018/858 I pielikuma A daļas 2.2. punktā, un Regulas (ES) 2019/1242 nolūkā noteiktu ražotāja vidējās īpatnējās CO2 emisijas.
            
            
               PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Lai uzzinātu ieinteresēto personu viedokli, Komisija sarīkoja:
            
            
               (a)4 nedēļu ilgu sabiedrisko apspriešanu tiešsaistē Labāka regulējuma portālā no 2021. gada 18. februāra līdz 2021. gada 18. martam; tika saņemts viens komentārs, kurā augu eļļa tika novērtēta kā laba alternatīva fosilai dīzeļdegvielai;
            
            
               (b)apspriešanos ar Mehānisko transportlīdzekļu CO2 ekspertu grupu, kurā pārstāvētas dalībvalstu iestādes, transportlīdzekļu ražotāji, piegādātāji un NVO (2021. gada 23. februāris).
            
            
               DELEĢĒTĀ AKTA JURIDISKIE ASPEKTI
            
            
               Komisija ir pilnvarota pieņemt šo deleģēto aktu ar Regulas (ES) 2018/956 11. panta 1. punkta a) apakšpunktu.
            
            
            
               KOMISIJAS DELEĢĒTĀ REGULA (ES) …/..
            
            
               (31.5.2021),
            
            
               ar ko Eiropas Parlamenta un Padomes Regulu (ES) 2018/956 groza attiecībā uz datiem, kas dalībvalstīm jāmonitorē un jāziņo par jauniem lielas noslodzes transportlīdzekļiem 
                  
               
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2018/956 (2018. gada 28. jūnijs) par jaunu lielas noslodzes transportlīdzekļu CO2 emisiju un degvielas patēriņa monitoringu un ziņošanu
                  1
                un jo īpaši tās 11. panta 1. punkta a) apakšpunktu,
            
            
               tā kā:
            
            
               (1)Lai varētu veikt rūpīgu analīzi atbilstoši Regulas (ES) 2018/956 10. pantam, ir vajadzīgi dati, ar kuru palīdzību var identificēt lielas noslodzes transportlīdzekļus, kas ir reģistrēti kā “speciālie transportlīdzekļi”, kā definēts Eiropas Parlamenta un Padomes Regulas (ES) 2018/858
                  2
                I pielikuma A daļas 2.2. punktā, un Eiropas Parlamenta un Padomes Regulas (ES) 2019/1242
                  3
                nolūkā var noteikt ražotāja vidējās īpatnējās CO2 emisijas. Šādus datus ieraksta no jauna reģistrēta lielas noslodzes transportlīdzekļa atbilstības sertifikāta 51. ailē. Tāpēc ir jāpielāgo datu prasības, kas noteiktas I pielikuma A daļā Regulā (ES) 2018/956 par datiem, kas dalībvalstīm jāmonitorē un jāziņo.
            
         
         
            
               (2)Tāpēc Regula (ES) 2018/956 būtu attiecīgi jāgroza,
            
            
               IR PIEŅĒMUSI ŠO REGULU.
            
            
            
            
               1. pants 
                  Grozījumi Regulā (ES) 2018/956
            
            
               Regulas (ES) 2018/956 I pielikuma A daļā pievieno šādu o) punktu:
            
            
               “o) apzīmējums, kas norādīts atbilstības sertifikāta 51. ailē, — speciālajiem transportlīdzekļiem, kas reģistrēti līdz 2021. gada 30. jūnijam (ja dati pieejami), un visiem speciālajiem transportlīdzekļiem, kas reģistrēti pēc 2021. gada 1. jūlija.”
            
            
               2. pants 
                  Stāšanās spēkā
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 31.5.2021
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 173, 9.7.2018., 1. lpp.
               
               
                  
                     (2)
                  
                        Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).
               
               
                  
                     (3)
                  
                        Eiropas Parlamenta un Padomes Regula (ES) 2019/1242 (2019. gada 20. jūnijs) par CO2 emisiju noteikšanu jauniem lielas noslodzes transportlīdzekļiem un ar kuru groza Eiropas Parlamenta un Padomes Regulas (EK) Nr. 595/2009 un (ES) 2018/956 un Padomes Direktīvu 96/53/EK (OV L 198, 25.7.2019., 202 lpp.).